Diari Oficial de la Generalitat Valenciana


Sumari del DOGV 9660, del 11-08-2023 (2023/8841)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, corresponents a una central fotovoltaica denominada FV San Carlos Solar i la seua infraestructura d'evacuació, amb potència a instal·lar de 2 MW, que se situarà en els termes municipals d'Orihuela i Redován. Expedient ATALFE/2022/41/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9660

Data del DOGV
:   11-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8841


Data del document
:   07-08-2023

Organisme emissor


Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, corresponents a una central fotovoltaica denominada FV San Carlos Solar i la seua infraestructura d'evacuació, amb potència a instal·lar de 2 MW, que se situarà en els termes municipals d'Orihuela i Redován. Expedient ATALFE/2022/41/03. [2023/8841]  
  
Als efectes establits en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric;  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental;  
  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indica:  
Peticionari: Maura Solar SPV, SL, NIF I49184610 i amb domicili social al passeig de la Castellana, 200, edifici Spaces, CP 28457, de Madrid.  
Tipus de central elèctrica: central fotovoltaica denominada FV San Carlos Solar, amb potència per instal·lar de 2 MW, incloses les seues infraestructures d'evacuació.  
Emplaçament dels grups generadors:  
- Polígon 31 parcel·les 140, 141 i 142 del terme municipal d'Orihuela (Alacant).  
- Polígon 1 parcel·la 124 del terme municipal de Redován (Alacant).  
Emplaçament de la infraestructura d'interconnexió: polígon 1 parcel·la 9017 del terme municipal de Redován (Alacant).  
Emplaçament de la infraestructura d'evacuació: polígon 31 parcel·la 142 del terme municipal d'Orihuela (Alacant).  
Emplaçament/Ubicació del centre de seccionament i la línia que se cedirà al gestor de la xarxa, I-DE Redes Eléctricas Inteligentes, SAU: emplaçament de la infraestructura d'evacuació: polígon 31 parcel·la 142 del terme municipal d'Orihuela (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Innovació, Indústria, Comerç i Turisme.  
Documents sotmesos a informació pública:  
- Projecte. Denominació: «Projecte tècnic de parc solar fotovoltaic San Carlos Solar, de 2,128 MWp i 2 MWn».  
- Projecte d'infraestructura d'evacuació que se cedirà al gestor de la xarxa, I-DE Redes Eléctricas Inteligentes, SAU. Denominació: «Projecte centre de seccionament per a planta solar San Carlos Solar de 2,128 kWp - 2,0 MWn».  
- Projecte d'infraestructura d'evacuació que se cedirà al gestor de la xarxa, I-DE Redes Eléctricas Inteligentes, SAU. Denominació: «Projecte tècnic d'execució de l'entroncament i connexió amb la xarxa de distribució del parc solar fotovoltaic San Carlos Solar» de 2,128 MWp i 2 MWn».  
- Estudi d'integració paisatgística.  
- Estudi d'inundabilitat.  
- Memòria justificativa del compliment dels criteris del Decret llei 14/2020.  
  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Separates dirigides a:  
o Ajuntament d'Orihuela.  
o Ajuntament de Redován.  
o Conselleria de Medi Ambient, Aigua, Infraestructures i Territori.  
o I-DE Redes Eléctricas Inteligentes, SAU.  
- Document ambiental  
Pressupost: 1.448.552,35 €  
Característiques principals:  
Instal·lació fotovoltaica: La central fotovoltaica denominada FV San Carlos Solar, de 2,128 MWp, està composta per un camp generador de 3.200 mòduls fotovoltaics de 665 Wp, muntats mitjançant 44 seguidors a un eix. Aquests mòduls fotovoltaics es connecten amb 20 inversors de 100 kW. Això suposa una potència nominal d'inversors de 2.000 kW, que correspon a la capacitat d'accés de 2.000 kW. Al seu torn l'inversor es connecta amb la part de baixa tensió del transformador per a elevar la tensió i les cel·les de mitjana tensió.  
  
Les línies elèctriques subterrànies de 20kV des de l'eixida del centre de transformació fins al centre de protecció i mesura, i d'ací fins al centre de seccionament que se cedirà al gestor de la xarxa de distribució, des d'on parteix un altre tram subterrani fins a la línia existent propietat del gestor de la xarxa de distribució que connecta mitjançant un entroncament, en el qual s'utilitzarà el conductor HEPRZ1 18/30 kV H25 3x240 mm², amb una longitud total de 135 m.  
El punt de connexió de la central amb la xarxa de distribució es realitzarà en la línia 25 - Bigastro de 20kV de la ST Rocamora (20 kV), en el tram comprés entre els suports número 506341 i 506342. El punt de connexió té afecció sobre el nus de transport Rocamora (400 kV).  
  
Finalitat: Generació d'energia elèctrica mitjançant una instal·lació solar fotovoltaica, així com l'evacuació d'aquesta a la xarxa de transport/distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la llei esmentada.  
  
La documentació serà exposada per a consulta pública en l'adreça electrònica http://cindi.gva.es/web/energia/alacant, en castellà, i http://cindi.gva.es/va/web/energia/alacant, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació en l'adreça electrònica indicada https://cindi.gva.es/es/web/energia/alacant, així com dirigir a aquest servei territorial les al·legacions que es consideren oportunes en el termini de quinze (15) dies hàbils comptadors a partir de l'endemà de la publicació d'aquest anunci, les quals es podran presentar telemàticament a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15016&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 7 d'agost de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.